Suid Afrikaanse Nuus Thread - Page 141 - Stormfront
01-16-2007, 03:50 AM #1401
Yengeni-sirkus maak Mbeki-beloftes hol
VANDAG word die voormalige hoofsweep van die ANC, Tony Yengeni, uit die gevangenis vrygelaat. Die voorkeurbehandeling wat hy ontvang het, het 'n sirkus van sy sogenaamde "tronkstraf" gemaak.
Yengeni sal 'n klugtige minder as 20 weke van sy vonnis van vier jaar weens bedrog uitgedien hê wanneer hy vandag, soos onderneem is, vrygelaat word.
Die naweek sê pres. Thabo Mbeki op die 95ste verjaardagviering van die ANC:
"Ons as beskermers van die beweging, het 'n diep en ernstige verantwoordelikheid om te verseker dat die organisasie wat in 2012 100 jaar oud word, beantwoord aan die edele ideale waarop dit gestig is . . ."
Die geval Yengeni (sy opvolger is ook oneervol uit dié leierspos weens seksuele teistering) tipeer die geloofwaardigheidskrisis waarin die ANC-alliansie hom ná net minder as dertien jaar aan die bewind in die nuwe Suid-Afrika bevind.
In só 'n mate dat die gesaghebbende Sowetan verlede week ná die soveelste skande deur 'n hoë Suid-Afrikaner, die kommer van miljoene Suid-Afrikaners só in 'n hoofartikel verwoord het: "Wat de hel is besig om in ons nasie te gebeur, as selfs diegene na wie ons moet opsien, sulke minagting vir die wette toon wat hulle veronderstel is om te handhaaf?"
Soos aangetoon is, is dit nie 'n geïsoleerde stem van diepe kommer oor wat in Suid-Afrika aan die gang is nie. 'n Gerespekteerde bruin meningsvormer het byvoorbeeld onlangs na Suid-Afrika verwys as "in die greep van 'n verrottende malaise".
Soos Vrydag in 'n hoofartikel met die opskrif Mbeki se rassekaart 'n pitseer wat skaaf uitgewys is, het Mbeki self 'n groot rol in die skepping van die geloofwaardigheidskrisis – selfs binne die geledere van die ANC-alliansie self – gespeel.
Sy mooi woorde tydens die ANC-verjaardagvieringe die naweek strook ongelukkig nie met die werklikhede van sy regering se rekord en optrede veral die laaste paar jare nie.
Een voorbeeld: Mbeki maak op die ANC-verjaardagviering mooi beloftes oor sterker optrede teen misdaad. Hy gee toe dat dit 'n ernstige invloed op die lewensgehalte van Suid-Afrikaners het en waarsku tereg:
Sonder beslissende optrede om misdaad te verminder, kan dit pogings ondermyn om die land se potensiaal te verwesenlik.
Hangwani Mulaudzi, woordvoerder van die minister van veiligheid en sekuriteit, Charles Nqakula (wat sê mense wat kla oor misdaad moet padgee), sê egter dit gaan "skitterend". Dit terwyl meer as 50 mense daagliks vermoor en duisende ernstig aangerand, beroof, besteel of verkrag word.
En in antwoord op die noodkreet van 'n patriotiese joernalis-pa wat beskryf het hoe hy, sy vrou en dogter deur misdaad geteister is, gee Mulaudzi 'n teksboek-voorbeeld van die gebruik van die taktiek wat Mbeki self aanwend om kritici se monde te snoer.
Soos 'n ontstigte Cosatu as ANC-alliansievennoot self na dié styl van Mbeki wat "veel te wense oorlaat", verwys het: "Hy probeer altyd om diegene met wie hy nie saamstem nie, se ware besorgdheid wan voor te stel ten einde hulle te verkleineer en hul integriteit aan te val."
Dís dieselfde soort behandeling wat selfs emeritus-aartsbiskop Tutu te beurt geval het toe hy gewaag het om die gebrek aan debatvoering in ANC-geledere te kritiseer.
Teen dié agtergrond klink Mbeki se uitnodiging die naweek om "terreine te identifiseer waar ons tekort geskiet het in verband met ons eie en die mense se verwagtinge en om vas te stel wat gedoen moet word om die tekortkominge reg te stel" hol.
Ope, kritiese en indringende debatvoering binne – en buite – die ANC-alliansie is nie deur Mbeki in sy sentralisering van mag geduld nie.
Sy mooi praatjies nou gaan nie Suid-Afrikaners help om daardie broodnodige eerlike, kritiese en indringende debat te voer oor die leemtes in die nuwe Suid-Afrika en hoe dit reggestel kan word nie.
Trouens, uit SAKP-geledere is al gewaarsku teen die Zanufikasie (met verwysing na die vergrype in Zimbabwe) van die ANC self.
Mbeki en die ANC se hantering van die wapenskandaal, waar alle moontlike en onmoontlike politieke voetwerk en truuks ingespan is om te verhinder dat dié reuse-transaksie deurtastend ondersoek word, is 'n verdere aanduiding van die holheid van die belofte van skoon en oop regering.
Terwyl oorsese ondersoekeenhede eindelik die wapenskandaal nou probeer ondersoek, kon 'n blinde man met 'n stok al jare aanvoel dat alles nie pluis is met dié transaksie wat die Suid-Afrikaanse kabinet nege jaar gelede goedgekeur het nie. En soos 'n oester toeklap om te verhinder dat Suid-Afrikaanse belastingbetalers uitvind presies waar oral hul miljarde rande beland het.
Vraagtekens hang selfs oor Mbeki se eie moontlike rol.
Nog net twee mense het agter die tralies beland – Schabir Schaik en Yengeni – laasgenoemde op 'n klugtige manier.
Jacob Zuma se afdanking as adjunkpresident spruit hieruit en die volle prys vir sy R500 000 per jaar omkoopgeld, sal nog gesien moet word.
Die eindelike prys van die selektiewe hantering of selfs geen optrede deur Mbeki en die ANC in die wapenskandaal en op ander terreine, vir die langtermyn-toekoms van Suid-Afrika, sal egter baie hoog wees.
Die lys van waar die ANC, veral sy leierskap onder Mbeki se leiding, tekort geskiet het aan verwagtinge, is lank. Daar is natuurlik ook suksesse waarvoor krediet verdien en gegee word.
Suid-Afrikaners, swart, bruin en wit, sal egter Mbeki se ANC-verjaardag-uitnodiging móét aanvaar en indringend en eerlik tekortkominge identifiseer en wat gedoen moet word om dit reg te stel.
Soos verlede week in dié ruimte geskryf is: Miljoene swart, bruin en wit Suid-Afrikaners het nie 'n lang stryd gevoer vir 'n nie-rassige demokratiese Suid-Afrika om opgeskeep te sit met skandemakers nie.
Dis nie vir goedkoop en moreel liggewig skandemakers op verskillende vlakke van regering en ander uitvoerende instansies en terreine om ons Grondwet en die wette van die nuwe Suid-Afrika te minag en 'n bespotting daarvan te maak nie.
Ons vryheid, die nuwe Suid-Afrika, is duur gekoop deur miljoene mense wat antwoorde eis van regeringslui en andere oor "wat de hel" hulle besig is om aan te vang.
Mbeki en die ANC-leierskorps sal selfondersoek en meer as lippediens moet doen aan dié mooi verjaardagwoorde:
"Ons as beskermers van die beweging het 'n diep en ernstige verantwoordelikheid om te verseker dat die organisasie wat in 2012 100 jaar oud word, beantwoord aan die edele ideale waarop dit gestig is . . ."
01-16-2007, 03:52 AM #1402
Boere die teiken van ongestaafde uitsprake
Namens TLU SA het ek die afgelope week aan twee radiogesprekke van SAfm deelgeneem na aanleiding van ons standpunt oor die minister van landbou en grondsake se onlangse uitsprake en die tragiese gebeure buite Melmoth toe mnr. Kenneth Eva wreedaardig vermoor is.
TLU SA se uitgangspunt is dat daar vanaf vele vlakke 'n wye omvang van emosie-gelaaide uitsprake is wat die kommersiële boer teiken, maar wat nie met feite gestaaf kan word nie.
Die gevolg van toenemende spanning in die landelike gebiede is verlede week op wreedaardige wyse ten toon gestel toe woede en emosies tot bloeddorstige geweld en die moord op mnr. Eva gelei het.
Wat opmerklik was gedurende die radiogesprek en die gepaardgaande telefoonoproepe van luisteraars wat aan die program deelgeneem het, was die bevestiging van TLU SA se oorspronklike waarskuwing dat hier 'n Zimbabwe-situasie in Suid-Afrika aan die ontwikkel is.
Tydens die mees onlangse gesprek tussen 09:00 en 10:00 op 11 Januarie het tien luisteraars ingeskakel. Met die uitsondering van drie wat gebalanseerde en logiese standpunte gehandhaaf het, was die res die mening toegedaan dat kommersiële boere in der waarheid die vlieë in die salf was.
Onder andere beweer deelnemers dat 'n versnelde "revolutionary approach" gegrond op die Vryheidsmanifes noodsaaklik is, dat grondeienaars géén empatie met werkers het nie, dat gewelddadige plaasaanvalle die gevolg van hierdie gedragspatroon is, dat blankes die "illegal occupiers" van grond is, dat die regstelsel blankes bevoordeel en dat meer as tien jaar se voete sleep nou geweld verg om regstellings te doen.
Nêrens was die owerheid se onvermoë om die hofbevel uitgereik deur die hooggeregshof ten gunste van die grondeienaar en ten koste van die gemeenskapslede wat by die geweld betrokke was, genoem nie.
Bestuurder, veiligheid en sekuriteit, TLU SA
01-16-2007, 05:07 PM #1403
'Jy kan snags gaan stap, maar . . .'
"Jy kan seker snags op straat gaan stap as jy wil en jy sal dalk nie doodgeskiet word nie. Maar jy gaan beslis nie veilig voel nie en die kans dat jy wel veilig gaan wees, is skraal."
Só meen me. Virginia Kopp wie se verloofde, mnr. John Wharton (32), in Julie voor sy ouerhuis in Melville, Johannesburg, tydens 'n mislukte kaping doodgeskiet is.
Nie sy motor, beursie, twee selfone óf vuurwapen is in die voorval gebuit nie. "John het my verbied om vroeg soggens of laatmiddag te gaan stap of te draf omdat hy gereken het dit is nie veilig vir my nie. Daar was drie gevalle waar motordiewe by sy ouers se huis toegeslaan het voordat hy vermoor is. Dink jy ek voel veilig?" het Kopp gister gevra.
Denzil Taylor, politieke redakteur by SAUK-radio, wat ook in Melville woon, is in Mei verskeie kere met 'n mes en 'n skêr gesteek toe inbrekers hom tuis oorval het.
Hy het dae in 'n hoësorgeenheid in die hospitaal deurgebring.
Erald Felix, televisie-aanbieder van die natuurprogram 50/50, is in Junie in die gesig geskop en aangerand toe hy en talle ander klante by 'n Spar in Melville tydens 'n gewapende rooftog aangehou is.
01-16-2007, 05:11 PM #1404
Mbeki nie ernstig oor misdaad, sê oud-Bok Germishuys
Pres. Thabo Mbeki se "skokkende" uitlatings dat misdaad nie buite beheer is nie, "wys dat hulle nie ernstig daaroor is nie", het Gerrie Germishuys, voormalige Springbok-vleuel en misdaadslagoffer, gister gesê.
Hy het gereageer nadat Beeld gister berig het Mbeki meen misdaad in Suid-Afrika is nie buite beheer nie.
"Hul lyfwagte moet van hulle weggeneem word, dan sal hulle sien hoe onveilig dit in die land is. Miskien help dit om hulle wakker te laat skrik," het Germishuys gesê.
Germishuys (57), wat onlangs in die kop en die hand geskiet is nadat rowers by sy huis in Northcliff, Johannesburg, wou inbreek, was een van meer as 200 gewese Bokke wat verlede jaar 'n versoekskrif teen misdaad onderteken het.
Ander Bok-legendes wat daaraan deel gehad het, is Dawie de Villiers, Frik du Preez, Abé Malan, Morné du Plessis, Naas Botha, Francois Pienaar, Joost van der Westhuizen en Gary Teichmann.
Die voormalige Springbokvleuel Jacques Olivier en ander gewese Springbokke soos Ewoudt Malan (haker), Hannes Strydom (slot), Deon Oosthuysen (vleuel), Christo Bezuidenhout (stut), Danie van Schalkwyk (senter), Wynand Claassen (agtsteman) en Willie Kahts (haker) het in Oktober verlede jaar dié versoekskrif aan 'n verteenwoordiger van Mbeki se kantoor oorhandig.
Olivier, wat self in Desember beroof is, sê hulle wil iets doen om die mense te help en het daarom hul gewig agter eblockwatch, 'n nasionale selfoonnetwerk teen misdaad, gegooi. "Dit irriteer my sommer dat ons nie enige terugvoer van die president gekry het nie. Maar daar was baie mense wat vir ons voorstelle vir 'n wedstrydplan (saam met eblockwatch) gegee het. Vir ons is dié stelsel die beste," het Olivier gesê.
"Die plan is om die hele land te mobiliseer. Dit hang van die mense af of dít gaan werk."
Mense registreer op eblockwatch se webwerf. Indien 'n persoon in die moeilikheid beland, druk hy net 'n paniekknoppie of bel in. Dan word SMS'e na die polisie, veiligheidsmaatskappye en ander geregistreerde mense in die omgewing gestuur.
Tot op hede is daar reeds sowat 32 000 mense wat op eblockwatch geregistreer is.
Olivier sê hy het die stelsel onlangs getoets en 68 mense het hom binne 4 min. gekontak. "Dis nie 'n geldmaakstorie nie. Ons probeer net om mense te help, want misdaad raak almal.
"Rowers het in Desember by my huis in Menlopark ingebreek en ek sit met 'n klomp weduwees in my straat wat hul eggenote weens misdaad verloor het."
Dié wedstrydplan sal oormôre by Loftus Versfeld in Pretoria bekendgestel word.
01-16-2007, 05:16 PM #1405
Groep teister Potch met draad-wapens
Potchefstroom. – Die polisie soek na 'n groep jong mans van dié stad wat niksvermoedende voetgangers uit 'n bewegende motor met 'n skerp draadvormige voorwerp skiet.
Drie voorvalle waar inwoners van die omgewing met só 'n voorwerp uit vermoedelik 'n blaaspyp geskiet is, is sedert 2 Januarie by die polisie aangemeld, het supt. Louis Jacobs, polisiewoordvoerder, gesê.
In al die gevalle het die slagoffers 'n motor met 'n groep jong mans in, sien verbyry. Op 2 Januarie is 'n 35-jarige vrou in Kerkstraat in die regterhand geskiet. In die tweede geval is 'n 21-jarige man van die Wilgeboomkleinhoewes op die Rooipoortjiepad in die rug geskiet.
'n 56-jarige vrou wat in Klinkenbergstraat in die maag geskiet is, was die derde slagoffer.
Die "wapen" is sowat 8 cm lank en lyk soos 'n dik draad met 'n baie skerp punt, het Jacobs gesê.
Verskillende motors is by elke toneel opgemerk. In die eerste geval was dit 'n rooi motor, in die tweede 'n groen of blou Opel Corsa en in die derde 'n wit motor.
Volgens Jacobs is dit moontlik 'n speletjie vir die mans, maar hulle besef moontlik nie watter ernstige gevolge hul dade kan inhou nie. Klagtes van aanranding met die opset om ernstig te beseer word ondersoek.
Enigiemand met inligting kan kapt. Maans Louw by die Potchefstroomse speurtak by 0 018 299 7401 bel.
01-16-2007, 05:20 PM #1406
Rowers slaan toe in Seepunt
SEEPUNT. – Gemaskerde rowers wat met vuurwapens gewapen was, het gister op 'n juwelierswinkel hier toegeslaan en weggekom met 'n onbekende hoeveelheid juweliersware.
Die twee mans, wat klapmusse gedra het, het omstreeks 14:10 die deur van Mark Solomon-juweliers op die hoek van Arthurs- en Hoofweg, oopgeskop. Hulle het twee vroulike werknemers met wapens gedreig voordat hulle van die toneel gevlug het.
Geen skote is afgevuur nie en niemand is beseer nie.
Met Die Burger se besoek aan die winkel was werkers besig om die beskadigde deur te herstel. Gebreekte glas het op die vloer gestrooi gelê en een van die glastoonbanke is stukkend geslaan.
'n Werknemer van die juwelier, wat nie haar naam wou noem nie uit vrees dat die rowers weer sou toeslaan, het gesê hulle het nog nie bepaal wat die skade is nie.
Volgens haar is die personeel baie getraumatiseerd.
"Die rowers het wapens gehad en die personeel op die grond aangehou. Dit was basies 'n smash and grab.
"Ek wil nie te veel in dié stadium sê nie. Dis nog als in 'n sensitiewe fase."
Sy het gesê dit het gelyk of die rowers hul storie geken het.
Mnr. Winston Gatya, sekerheidswag by die winkel, het gesê hy "voel nie lekker nie".
Gatya het verduidelik hoe een van die rowers die deur van die winkel oopgeskop het terwyl die tweede rower hom met 'n vuurwapen gedreig het.
"Die ou wat my gedreig het, het sy vuurwapen laat val en dit het so oor die vloer geskuur. Ek het probeer om dit op te tel, maar ek het nie genoeg krag gehad nie."
Volgens hom het die rower eerste by die vuurwapen uitgekom en Gatya het om die hoek van die winkel gaan skuil.
Luidens 'n polisieverklaring het die rowers gevlug in 'n blou Opel Astra met die registrasienommer CA 162 877. Hulle is nog op vrye voete en enigeen met inligting word gevra om Stop Misdaad te bel by 08600 10111.
01-17-2007, 03:53 PM #1407
Een aangekeer ná roof by tronkkantoor
PORT ELIZABETH. – Twee waaghalsige diewe wat die ontspanningskantoor van die St. Albans-gevangenis gister helder oordag beroof het, se poging was uiteindelik verniet: Korrektiewe beamptes het later al dié geld in 'n sak in die veld gevind.
Behalwe vir die feit dat dié rowers hul vonds langs die pad gelos het, het een van hulle ook blykbaar hul selfoon in die sak met die geld vergeet.
Een van die verdagtes het terwyl die korrektiewe beamptes na hulle gesoek het, 'n gesprek met assistent-direkteur Stala Ben van die gevangenis gevoer, omdat hy onder die indruk was dat sy makker die selfoon gaan beantwoord.
Me. Sandra de Swardt, die sekretaresse by die kantoor, het gister vertel twee mans het haar kantoor binnegekom.
Een het 'n vuurwapen gehad en vir haar gesê sy moenie 'n geluid maak nie.
Volgens haar was sy enkele sekondes voordat die rowers daar opgedaag het, van plan om 'n geldsak met 'n groot bedrag geld daarin, in die kluis te sit.
Die mans het De Swardt beveel om die kluis oop te maak.
Daarna het een van hulle haar mond met bruin kleefband toegeplak, haar hande agter haar rug vasgebind en haar onder 'n lessenaar ingeprop.
"Kort nadat hulle daar weg is met die buit, kon ek daarin slaag om my hande los te wikkel. Ek het my kantoordeur toegemaak.
"Toe ek weer kyk, was die mans weer terug by my.
"Hulle het 'n man wat hulle buite op die perseel gekry het, by die kantoordeur ingestoot," het De Swardt vertel.
Die rowers het op pad uit sommer ook dié man van sy beursie en selfoon beroof en blykbaar besluit dit is 'n goeie idee om hom saam met De Swardt in die kantoor te gaan los.
Ben het gesê hy en ses korrektiewe beamptes het die area onmiddellik gefynkam nadat hulle gehoor het wat aangaan.
Hy het tydens dié soektog afgekom op 'n sak wat eenkant langs die pad gelê het.
Groot was sy verbasing toe hy dié sak oopmaak en besef dit is die geld wat die booswigte by die kantoor gebuit het.
Die volle bedrag was daarin, saam met 'n selfoon.
"Die selfoon het begin lui. Ek het geantwoord en voorgegee dat ek die verdagte se vriend is.
"Ek het vir hom gesê hy moet my by die bosse waar die sak is, ontmoet.
"Die persoon het die oproep beëindig en het nooit by die bosse opgedaag nie, maar ons het wel een van hulle in hegtenis geneem in die omgewing waar ons die sak gevind het," het Ben gesê.
Ben en sy kollegas het later vasgestel die verdagte wat in hegtenis geneem is, is glo die seun van 'n beampte van korrektiewe dienste.
"Ons sal moet kyk waar die swakpunte is wat ons veiligheid betref en dit verskerp," het Ben gesê.
Dit is in dié stadium nog onduidelik of enige stappe teen die verdagte se pa geneem gaan word
01-17-2007, 05:39 PM #1408
Luister nou 24/7 dus 24 uur per dag, 7dae per week, 365dae per jaar na
Gaan na www.boervolkradio.co.za om te luister,
of gebruik een van hierdie URL'e in jou speler
http://sc8.spacialnet.com:17572/ vir Breëband
http://sc8.spacialnet.com:17574/ vir 56K Modem
Nou kan u ook 'n boodskap of gelukwense uitsaai ! !
Skakel die Ateljee Direk op die Lug
Kontak Boervolk Radio op Skype met die naam: boervolkradio .
Of u kan u boodskap per e-pos na [email protected] stuur
Terugvoer kan gegee word aan [email protected]
Boervolk Radio is die Boervolk se eerste eie Radio wat
Wees asb. geduldig. Mannekrag, geld en sekere toerusting
ontbreek nog. Omroepers wat om die beurt kan werk
word ook benodig.
Ons sou ook graag terugvoer van u wou kry waar u ook al
in die wêreld na Boervolk Radio luister.
Neem die vrymoedigheid en skryf aan ons by:
(alles bly vertroulik)
Boerevolk nuus, mediaverklarings, nuus van u Boerevolk-organisasie
se bedrywighede, en ander is welkom.
Hou dit kort en kragtig asb. (sowat 180 woorde) en e-pos aan ons by
Advertensies sal ook binnekort uitgesaai kan word.
Die wegspring is nederig, maar daar is alreeds terugvoer
vanuit verskeie lande in die wêreld.
Sou u sukkel om in te skakel, laat ons asb. per e-pos weet
by [email protected] sodat ons die probleme kan help oplos.
Help gerus waar u kan, en veral om Boervolk Radio bekend te stel,
e-pos aseblief hierdie boodskap na almal wat u ken !
As u ons geldelik wil help, betaal dan u skenking in by
01-19-2007, 04:21 AM #1409
Baaienaar krap kop oor inbraak
PORT ELIZABETH. – 'n Baaise vrou krap ná 'n inbraak in haar motor Woensdag steeds kop oor die raaiselagtige gebeure rondom dié voorval.
Behalwe dat die dief net 'n klomp los muntstukke gesteel het, het 'n depositoboek van 'n onderneming in Gelvandale, met die eienaar se kontaknommers daarop, in die motor agtergebly.
Mev. Linda Mackenzie parkeer haar motor elke dag in Strandstraat, Suideinde, naby haar werk.
Sy het gister gesê sy het Woensdag om 16:20 agtergekom iets is nie pluis met haar motor nie.
Mackenzie het opgelet die inhoud van haar motor se paneelkassie lê voor in die motor gestrooi.
Sy het dadelik die motor oopgesluit om ondersoek in te stel.
"Die dokumente het rondgelê, maar daar was geen skade aan die motor nie. Die radio was nog daar en nie een van die ruite was gebreek om toegang tot die motor te kry nie.
"Ek het op die depositoboek afgekom toe ek besig was om die goed weg te pak. Dit het ook voor in die motor gelê," het Mackenzie gesê.
Volgens die boek is meer as R13 000 Woensdag by Standard Bank in die onderneming se rekening inbetaal.
"Ek het die plek al herhaaldelik gebel en gevra om met die eienaar te praat, maar hy is net nooit beskikbaar nie.
"Ek het hom ook al op sy selfoon in die hande probeer kry," het Mackenzie verder vertel.
Die Burger het die onderneming gister in Gelvandale gaan besoek om met die eienaar te gaan praat.
'n Werker by die toonbank het gesê hy is nie beskikbaar nie.
Mackenzie oorweeg dit nog of dit die moeite werd is om die saak by die polisie aanhangig te maak.
01-19-2007, 04:24 AM #1410
Polisiebeamptes by skietvoorvalle van bendes betrek
KAAPSTAD. – 'n Polisiebeampte en 'n kollega wat onlangs uit die diens geskors is, se beweerde betrokkenheid by twee bendeverwante skietvoorvalle word tans ondersoek.
Twee jeugdiges van Atlantis is in dié voorvalle erg gewond.
Volgens kapt. Elliot Sinyangana, polisiewoordvoerder, is me. Ronel September (19) in die eerste voorval verlede Donderdagoggend in 'n dwelmverwante aanval by 'n bekende 26-bendelid, mnr. Chester Jacobs, se huis geskiet.
September, Jacobs se meisie, is deur onbekende aanvallers in die maag gewond. Sy is tans in 'n plaaslike hospitaal en haar toestand is stabiel.
Inligting is tydens die polisie-ondersoek ontvang dat 'n "polisiebeampte" op Vredenburg met dié skietery verbind word. Hy het glo die voertuig bestuur waarmee die aanvallers by die huis aangekom het.
Volgens Sinyangana het dit aan die lig gekom dat die betrokke beampte twee maande gelede ná 'n tugproses uit die polisie geskors is. Sinyangana wou nie hieroor uitwei nie.
Die man is Vrydag omstreeks 15:00 in Vredenburg in hegtenis geneem en op Atlantis aangehou. Hy is Sondag weens onvoldoende bewyse vrygelaat.
Sinyangana het gesê hoewel daar in dié stadium nie genoeg bewyse teen die man is nie, word hy steeds ondersoek. "Die moontlikheid bestaan dat hy later weer in hegtenis geneem kan word."
Omstreeks 23:00 op dieselfde aand as die eerste voorval het 'n sekerheidswag 'n gewonde 18-jarige man naby 'n sportterrein in Robinvale gekry.
Volgens Sinyangana is die man, wie se identiteit weerhou word, twee keer in die maag geskiet. Hy het aan die polisie gesê hy is op 'n ander plek deur vyf mense oorrompel, geskiet en by die sportterrein uitgegooi.
Die man, wie se toestand ook tans stabiel is, het gesê een van sy aanvallers is 'n polisiebeampte van Malmesbury.
Sewe mans is kort daarna by 'n vermeende tikhuis in Famestraat, Saxonsea op Atlantis, in hegtenis geneem.
Sinyangana het gesê die polisie het die huis deursoek en op drie onwettige vuurwapens en 89 patrone van verskillende soorte ammunisie afgekom.
Vier van die sewe mense word met die man se skietery verbind.
Die betrokke polisiebeampte is die afgelope Saterdagaand by sy huis op Malmesbury in hegtenis geneem. Hy is eers op Atlantis en toe in Melkbosstrand aangehou om hom van die ander te skei.
Die beampte het Maandag in die Atlantis-landdroshof weens poging tot moord verskyn. Hy is op borgtog van R500 vrygelaat. Sinyangana kon nie die beampte se naam of die volgende hofdatum verskaf nie. Hy het gesê 'n interne ondersoek is aan die gang.